സ്കൂള് തുറക്കല് ഇന്ന് വിദ്യാഭ്യാസ ഗതാഗത മന്ത്രിമാര് ചര്ച്ച നടത്തും തിരുവനന്തപുരം : സംസ്ഥാനത്ത് സ്കൂള് തുറക്കുന്നതുമായി ബന്ധപ്പെട്ട ചര്ച്ചകള് ഇന്നും തുടരും. വിദ്യാര്ത്ഥികള്ക്കായുള്ള ബസ് ക്രമീകരണവുമായി ബന്ധപ്പെട്ട ചര്ച്ചകളാണ് ഇന്ന് നടക്കുക. വിദ്യാഭ്യാസമന്ത്രി വി. ശിവന്കുട്ടിയും, ഗതാഗതമന്ത്രി ആന്റണി രാജുവുമായുള്ള ചര്ച്ചകളില് ഇരുവകുപ്പുകളിലെയും ഉന്നത ഉദ്യോഗസ്ഥരും പങ്കെടുക്കും. വൈകീട്ട് അഞ്ച് മണിക്കാണ് ചര്ച്ച. സാമൂഹിക അകലം പാലിച്ച് വിദ്യാര്ത്ഥികള്ക്ക് യാത്രാ സൗകര്യം ഉറപ്പാക്കാനാണ് വിദ്യാഭ്യാസ വകുപ്പിന്റെ തീരുമാനം. അതിനാല് ഒരു സീറ്റില് ഒരു കുട്ടിയെ മാത്രമാതും ഇരിക്കാന് അനുവദിക്കുക. ഈ സാഹചര്യത്തില് സ്കൂള് ബസുകള്ക്ക് പുറമേ കെഎസ്ആര്ടിസി ബസുകള് കൂടി ആവശ്യമാണ്. ഇതേ തുടര്ന്നാണ് വിദ്യാഭ്യാസ വകുപ്പുമായി ചര്ച്ച നടത്തുന്നത്. നവംബര് ഒന്ന് മുതല് സ്കൂളുകള് തുറക്കാനാണ് സര്ക്കാര് തീരുമാനം. ആഴ്ചയില് മൂന്ന് ദിവസം ഉച്ചവരെയാകും ക്ലാസുകള് നടക്കുക. സ്കൂള് തുറക്കുന്നതിന് മുന്നോടിയായി ഒക്ടോബര് 20 ഓടെ സ്കൂള് ബസുകളുടെ ഫിറ്റ്നസ് സര്ട്ടിഫിക്കേറ്റുകള് എടുക്കണമെന്നാണ്നിര്ദ്ദേശം.